देश की पहली फॉर्मूला वन रेस का आयोजन आज से  
भारतीय खेल जगत में आज नया इतिहास बनने जा रहा है। देश की पहली फॉर्मूला वन रेस का आयोजन आज से शुरू हो रहा है।
भारतीय खेल जगत में आज नया इतिहास बनने जा रहा है। देश की पहली फॉर्मूला वन रेस का आयोजन आज से शुरू हो रहा है। ग्रेटर नोएडा के बुद्ध इंटरनेशनल सर्किट में आज अभ्यास सत्र है, जबकि शनिवार को क्वालिफाइंग सत्र का आयोजन किया जाएगा। इंडियन ग्रां प्री का फाइनल 30 अक्टूबर को होगा। इंडियन ग्रां प्री के साथ ही सपोर्ट रेस के तौर पर जेके रेसिंग एशिया सीरीज और दिल्ली चैंपियनशिप विद एमआरएफ का आयोजन भी किया जाएगा।  इस रेस में भाग लेने वाली एक मात्र भारतीय टीम है सहारा फोर्स इंडिया। हालांकि इसमें कोई ड्राइवर भारतीय नहीं है। भारत के नारायण कार्तिकेयन हिस्पेनिया रेसिंग टीम की ओर से शामिल होंगे। इस रेस के लिए सुरक्षा के कड़े बंदोबस्त किए गए हैं। गौतम बुद्ध नगर के अधिकारियों ने बेहतर सुरक्षा देने के लिए इलाके को पांच जोन में बांटा है।